## Uredba o uvjetima i mjerilima za utvrđivanje zaštićene najamnine

### NN 40/1997 (16.4.1997.), Uredba o uvjetima i mjerilima za utvrđivanje zaštićene najamnine

# VLADA REPUBLIKE HRVATSKE

Na temelju članka 7. stavka 1. Zakona o najmu stanova ("Narodne
novine", broj 91/96), Vlada Republike Hrvatske je na sjednici održanoj 13.
ožujka 1997. godine donijela

## UREDBU

### O UVJETIMA I MJERILIMA ZA UTVRĐIVANJE ZAŠTIĆENE NAJAMNINE

Članak 1.

Ovom Uredbom propisuju se uvjeti i mjerila za utvrđivanje zaštićene
najamnine koju plaćaju najmoprimci koji su to pravo stekli prema odredbama
Zakona o najmu stanova ("Narodne novine", broj 91/96).

Članak 2.

Uvjeti i mjerila za utvrđivanje zaštićene najamnine utvrđuju se ovisno o
opremljenosti stana, iskoristivosti stana, troškovima održavanja zajedničkih
dijelova i uređaja zgrade kao i platnim mogućnostima obiteljskoga domaćinstva
najmoprimca.

Članak 3.

Visina mjesečne zaštićene najamnine (Nz) za pojedini stan izračunava se
prema izrazu:

![](dodatni/368411.gif)

P - korisna površina stana (m˛)

Ce - građevinska vrijednost etalonskog objekta po m˛ (kn/m˛)

B - broj bodova u zapisniku o bodovanju stana

L - koeficijent lokacije

Ki - koeficijent iskoristivosti stana

Članak 4.

Korisna površina stana (P) za koji se utvrđuje najamnina u skladu s
odredbama ove Uredbe određuje se primjenom točke 3.3 norme HRN U.C2.100.

Pri utvrđivanju korisne površine tavanskih ili mansardnih stanova odnosno
stanova s kosim pogledom, uz elemente za izračun korisne površine prema normi iz
stavka 1. ovog članka, primjenjuju se i ovi koeficijenti:

- tlorisne površine prostorija ili dijelova
   prostorija s visinom do 1 m
                    koeficijent
0,00

- tlorisne površine prostorija ili
  dijelova prostorija s visinom od 1 do
  2 m
                                                        koeficijent
0,50

- tlorisne površine prostorija ili dijelova
  prostorija s visinom većom od 2
m           koeficijent 1,00

Izračun korisne površine stana sastavni je dio Ugovora o najmu stana.

Članak 5.

Podatak o građevinskoj vrijednosti etalonskog objekta (Ce) objavljuje
ministar prostornog uređenja, graditeljstva i stanovanja prema odredbi članka
12. Zakona o prodaji stanova na kojima postoji stanarsko pravo.

Članak 6.

Elementi bodovanja i broj bodova (B) za pojedini stan utvrđuju se u
zapisniku o bodovanju stana.

Zapisnik o bodovanju stana popunjava najmodavac.

Zapisnik o bodovanju stana sastavni je dio ugovora o najmu.

Članak 7.

Koeficijent iskoristivosti stana (Ki) ovisi o korisnoj površini stana i
broju osoba koje se prema ugovoru o najmu koriste stanom, a izračunava se prema
izrazu:

                    P

Ki = –––––––––––––
          30 + bo × 15

if !supportEmptyParas endif

P - korisna površina stana

bo - broj osoba u stanu prema ugovoru o najmu stana

Članak 8.

Koeficijent lokacije (L) za pojedini stan ovisi o lokaciji stana, o veličini
naselja i zoni u naselju i visini zgrade u kojoj se stan nalazi, a izračunava
se prema izrazu:

L = Kz + Kd

Kz - koeficijent vrijednosti položaja

Kd - koeficijent demografskih kretanja

Koeficijent vrijednosti položaja (Kz) određuje poglavarstvo grada odnosno
općine, može biti od najmanje 0,15 do najviše 1, ovisno o zonama u naselju i
broju etaža zgrade (broj etaža 1, 2, 3/4, 5/6/7, 8 i više), a određuju se
najmanje četiri zone.

Koeficijent demografskih kretanja (Kd) ovisi o veličini naselja za koje su
utvrđene zone prema stavku 2. ovoga članka, a određuje se prema tablici 4. koja
je sastavni dio ove Uredbe.

Članak 9.

Platne mogućnosti obiteljskoga domaćinstva određuju se kao odnos neto
prosječnoga mjesečnoga primanja članova obiteljskoga domaćinstva prema
prosječnoj mjesečnoj neto plaći u protekloj godini u Republici Hrvatskoj; taj
podatak objavljuje Državni zavod za statistiku, a izražava se kao koeficijent
primanja (Kp).

Ukoliko je prosječni mjesečni prihod u protekloj godini po članu obiteljskog
domaćinstva niži od polovice iznosa netto prosječne mjesečne plaće u protekloj
godini u Republici Hrvatskoj, visina zaštićene najamnine izračunate prema
izrazu iz članka 3. ove Uredbe umanjuje se na način da se množi s koeficijentom
prihoda (Kp) koji se izračunava prema izrazu:

![](dodatni/368413.gif)

    Pč - prosječni mjesečni neto prihod po članu
obiteljskoga domaćinstva u protekloj godini

Pp - prosječna mjesečna neto plaća u Republici Hrvatskoj u protekloj godini

Ako traži ostvarivanje prava iz stavka 2. ovoga članka, najmoprimac je dužan
podatke o neto prihodima članova obiteljskoga domaćinstva u protekloj
kalendarskoj godini dostaviti najmodavcu najkasnije do kraja mjeseca veljače
tekuće godine.

Najmodavac može zahtijevati od najmoprimca potvrdu o imovnom stanju koju
izdaje ispostava Porezne uprave, radi provjere podataka o neto prihodima
članova obiteljskoga domaćinstva u roku od mjesec dana nakon što mu je
najmoprimac te podatke dostavio.

Članak 10.

Visina mjesečne zaštićene najamnine utvrđene prema ovoj Uredbi ne može biti
niža od iznosa mjesečne najamnine izračunate prema izrazu:

![](dodatni/368414.gif)

Članak 11.

Visinu mjesečnog iznosa zaštićene najamnine za pojedini stan izračunava
najmodavac jedanput godišnje.

Najmodavac može zatražiti od stambenoga tijela jedinice lokalne samouprave
odnosno Grada Zagreba izračun visine zaštićene najamnine za stan koji daje u
najam.

Do utvrđivanja novog iznosa zaštićene najamnine za tekuću godinu najmoprimac
plaća akontaciju u visini najamnine iz prethodne godine.

Najmodavac stana dužan je dostaviti najmoprimcu izračun visine zaštićene
najamnine za kalendarsku godinu izrađen prema odredbama ove Uredbe, te obračun
za akontacijsko razdoblje iz stavka 3. ovoga članka.

Izračun visine zaštićene najamnine sastavni je dio ugovora o najmu stana.

Članak 12.

Dok se ne utvrde zone prema odredbi članka 8. ove Uredbe, za određivanje
koeficijenta vrijednosti položaja (Kz) primjenjuju se područja zona i naselja i
odgovarajući koeficijenti koji su određeni odredbama Zakona o prodaji stanova
na kojima postoji stanarsko pravo.

Za koeficijent vrijednosti položaja naselja uz more primjenjuju se područja
zona i naselja prema vrijednosti koeficijenata određenih odredbama Zakona o
prodaji stanova na kojima postoji stanarsko pravo.

Za stanove za koje je broj bodova utvrđen prema Zakonu o stambenim odnosima
uzimaju se u obzir ti bodovi osim bodova za garažu.

Članak 13.

Najmoprimci su dužni do 30. studenog 1997. godine plaćati zaštićenu
najamninu u visini stanarine koju su do sada plaćali.

Članak 14.

Tablica elemenata bodovanja stana s objašnjenjem za njezinu primjenu,
Zapisnik o bodovanju stana i korisna površina stana i izračun visine zaštićene
najamnine tiskani su uz ovu Uredbu i njezin su sastavni dio.

Članak 15.

Ova Uredba stupa na snagu danom objave u "Narodnim novinama".

Klasa: 370-01/97-01/08
Urbroj: 5030116-97-2
Zagreb, 13. ožujka 1997.

Predsjednik
**mr. Zlatko Mateša,** v. r.

---

### Prilog I. TABLICA ELEMENATA BODOVANJA STANA

```
Redni           ELEMENTI STANA KOJI SE BODUJU                                 Broj
```

```
broj                                                                         bodova
```

```
I.              MATERIJAL I KONSTRUKCIJA ZGRADE
```

```
1.              Zgrade od armirano betonskih skeletnih
```

```
                konstrukcija, betona ili zidane zgrade s
```

```
                okomitom serklažom odnosno armaturom u
```

```
                zidu i masivnom međukatnom konstrukcijom                        55
```

```
2.              Zgrade sa zidovima od opeke, betona,
```

```
                betonskih blokova, kamena i slično, bez
```

```
                okomitih serklaža
```

```
        2.1.    s masivnom međukatnom konstrukcijom                             50
```

```
        2.2     s drvenom međukatnom konstrukcijom                              40
```

```
3.              Montažne zgrade čiji je najveći broj
```

```
                elemenata izrađen industrijski i ugrađen
```

```
                u objekt
```

```
        3.1.    od armiranoga betona                                            45
```

```
        3.2.    od drveta i drugoga materijala na drvnoj
```

```
                osnovi ili miješane konstrukcije                                35
```

```
4.              Zgrade od mješovitoga materijala ili zgrade
```

```
                od opeke s debljinom vanjskog zida manjom
```

```
                od 25 cm bez dodatka toplinske izolacije s
```

```
                drvenom međukatnom konstrukcijom                                30
```

```
5.              Zgrade od opeke ili kamena zidane blatom
```

```
                s pregradama od drveta ili nepečene opeke
```

```
                i drvenom međukatnom konstrukcijom                              25
```

```
6.              Zgrade od nepečene opeke, barake,
```

```
                straćare i sl.                                                  20
```

```
7.              Za konstrukciju zgrade pod red. br. 1 do 6.
```

```
                čija visina sobe od poda do stropa iznosi od
```

```
                2,60 m do 3,20 m dodaje se
```

```
        7.1.    pod rednim brojem 1. i 2.1.                                     3
```

```
        7.2.    pod rednim brojem 2.2., 3.1., 3.2. i 4.                         4
```

```
        7.3.    pod rednim brojem 5. i 6.                                       1
```

```
II.     STOLARIJA
```

```
8.              Dvostruki i krilo na krilo prozori i balkonska
```

```
                vrata izrađeni od hrastovoga drveta ili kovine
```

```
        8.1.    ostakljeni termopan, izopan ili sl. staklom,
```

```
                odnosno trostruko ostakljen                                     14
```

```
        8.2.    dvostruko ostakljeni staklom                                    12
```

```
9.              Dvostruki i krilo na krilo prozori i balkonska
```

```
                vrata izrađeni prema normi od mekanoga
```

```
                drveta
```

```
        9.1.    ostakljeni termopan, izopan ili sličnim staklom,
```

```
                odnosno trostruko ostakljeni                                    9
```

```
        9.2.    dvostruko ostakljeni staklom                                    5
```

```
10.             Jednostruki prozori izrađeni od hrastovoga
```

```
                drveta ili kovine
```

```
        10.1.   ostakljeni termopan, izopan ili sličnim staklom,
```

```
                odnosno dvostruko ostakljeni                                    8
```

```
        10.2.   jednostruko ostakljeni staklom                                  4
```

```
11.             Jednostruki prozori izrađeni od mekanoga drveta
```

```
        11.1.   ostakljeni termopanom, izopanom ili sličnim
```

```
                staklom, odnosno dvostruko ostakljeni                           5
```

```
        11.2.   jednostruko ostakljeni staklom                                  3
```

```
12.             Vrata u stanu
```

```
        12.1.   glatka furnirana ili profilirana                                4
```

```
        12.2.   glatka ličena vrata                                             3
```

```
        12.3.   uklađena vrata jednostavne izvedbe                              2
```

```
13.             Zaštita prozora i stana od vanjskih utjecaja
```

```
        13.1.   esslingenskim rebrenicama (drvenim ili
```

```
                plastičnim) kapcima, griljama, aluminijskim
```

```
                žaluzinama i drugim sličnim uređajima za
```

```
                zaštitu, postavljenim s vanjske strane                          3
```

```
        13.2.   platnenim rolo zavjesama, venecijanskim i
```

```
                drugim sličnim rebrenicama postavljenim
```

```
                između prozora ili s unutarnje strane                           1
```

```
III.    INSTALACIJE
```

```
14.             Vodovodna instalacija
```

```
        14.1.   vodovodna instalacija u stanu s više izljevnih
```

```
                mjesta i s priključkom na vodovodnu mrežu                       6
```

```
        14.2.   vodovodna instalacija u stanu s jednim izljevnim
```

```
                mjestom u stanu s priključkom na vodovodnu
```

```
                mrežu                                                           3
```

```
        14.3.   vodovodna instalacija u zajedničkom hodniku
```

```
                zgrade s priključkom na vodovodnu mrežu                         2
```

```
15.             Odvodna instalacija
```

```
        15.1.   odvodna instalacija u stanu s priključkom na
```

```
                kanalizacijsku mrežu                                            3
```

```
        15.2.   odvodna instalacija u stanu s priključkom na
```

```
                septičku jamu                                                   2
```

```
        15.3.   odvodna instalacija u zajedničkom hodniku
```

```
                zgrade s priključkom na kanalizacijsku
```

```
                mrežu ili septičku jamu                                         1
```

```
16.             Elektroinstalacija u stanu
```

```
        16.1.   za višefaznu struju                                             6
```

```
        16.2.   za monofaznu struju                                             4
```

```
17.             Gromobranska instalacija                                        1
```

```
18.             Plinska instalacija u stanu                                     2
```

```
19.             Telefonska instalacija u stanu                                  1
```

```
20.             Zajednička TV antena
```

```
        20.1.   za kabelsku televiziju                                          2
```

```
        20.2.   za TV program                                                   1
```

```
21.             Govorni uređaji u zgradi                                        1
```

```
22.             Agregat za rasvjetu                                             1
```

```
23.             Instalacije i uređaji za grijanje i
```

```
                pripremu tople vode
```

```
        23.1.   instalacija centralnoga ili etažnoga
```

```
                grijanja                                                        8
```

```
        23.2    kotlovnica koja ulazi u vrijednost
```

```
                zgrade                                                          4
```

```
        23.3.   uređaj za etažno grijanje                                       2
```

```
        23.4.   uređaj za etažno grijanje i pripremu
```

```
                tople vode                                                      3
```

```
        23.5.   centralna priprema tople vode                                   2
```

```
24.             Dizalo u zgradi                                                 8
```

```
IV. OBRADBA ZIDOVA I PODOVA
```

```
25.             Površina zidova u stanu koji su obloženi
```

```
                keramičkim pločicama veća od 15 m2                              1
```

```
26.             Površina zidova u stanu koji su obloženi
```

```
                lamperijom veća od 10 m2                                        1
```

```
27.             Podovi u sobama
```

```
        27.1.   parket od hrastovih ili jasenovih daščica                       3
```

```
        27.2.   parket od bukovih daščica, lamelirani
```

```
                parket ili podovi od sintetičkih vlakana                        2
```

```
        27.3.   podovi od dasaka, brodski pod ili podovi
```

```
                od plastičnih masa                                              1
```

```
28.             Podovi u ostalim prostorijama
```

```
        28.1.   podovi od obrađenoga kamena ili
```

```
                glaziranih keramičkih pločica                                   2
```

```
        28.2.   podovi od neglaziranih keramičkih
```

```
                pločica, teracirani podovi ili podovi od
```

```
                plastike                                                        1
```

```
V. OPREMA U STANU
```

```
29.     Kada
```

```
        29.1.   ležeća kada ugrađena, od kovine ili
```

```
                poliestera, s tipskim bočnim stranicama                         2
```

```
        29.2.   sjedeća kada slavodna i tuškada od
```

```
                kovine ili poliestera                                           1
```

```
30.             WC školjka i vodokotlić                                         1
```

```
31.             Bide                                                            1
```

```
32.             Električni bojler kapaciteta od 50 i više
```

```
                litara odnosno električni ili plinski
```

```
                protočni bojler od 10 i više litara                             1
```

```
33.             Peći za zagrijavanje stana
```

```
        33.1.   kalijeve peći                                                   2
```

```
        33.2.   plinske i trajnožareće peći s
```

```
                priključkom na dimnjak odnosno
```

```
                termoakumulacijske peći                                         1
```

```
34.             Ugrađeni ormari površine vrata veće
```

```
                od 6 m2                                                         1
```

```
VI. PROSTORIJE ZA ZAJEDNIČKU UPORABU
```

```
35.             Praonica rublja                                                 1
```

```
36.             Sušionica rublja                                                1
```

```
37.             Prostorija za rad vlasnika i korisnika
```

```
                stanova i slično                                                2
```

```
38.             Zajedničko spremište                                            1
```

```
39.             Prostorija za odlaganje smeća                                   1
```

```
40.             Kanal za ubacivanje smeća
```

```
VII.    POLOŽAJ STANA U ZGRADI I OSTALE
```

```
        POGODNOSTI
```

```
41.             Položaj stana u zgradi
```

```
        41.1.   stan na I. katu                                                 3
```

```
        41.2.   stan na II. i III. katu                                         2
```

```
        41.3.   stan od IV. do VIII. kata u zgradi
```

```
                s dizalom                                                       1
```

```
42.             Stambena zgrada s manjim brojem
```

```
                stanova
```

```
        42.1.   stambena zgrada obiteljskog tipa s
```

```
                jednim stanom                                                   8
```

```
        42.2.   stambena zgrada obiteljskoga tipa
```

```
                s dva stana ili zgrada u nizu                                   5
```

```
43.             Stambena zgrada s pročeljem od
```

```
                obrađenoga kamena ili kamenih ploča                             3
```

```
44.             Stambena zgrada s posebno obrađenim
```

```
                stubištem i ulazom u zgradu
```

```
        44.1.   opločene zidne površine na stubištu i
```

```
                ulazu u zgradu                                                  2
```

```
        44.2.   opločene zidne površine na stubištu
```

```
                ili ulazu u zgradu                                              1
```

```
45.             Podrum, drvarnica, spremište i sl.                              1
```

```
VIII. ELEMENTI ZA KOJE SE UMANJUJU BODOVI
```

```
Ukupan zbroj bodova za elemente pod rednim
```

```
brojem 1. - 45. ove tablice umanjuje se za:
```

```
46.             Položaj stana u zgradi
```

```
        46.1.   stan u podrumu                                                  5
```

```
        46.2.   stan u suterenu                                                 3
```

```
        46.3    stan u razizemlju i potkrovlju                                  2
```

```
        46.4.   stan na V. katu zgrade bez dizala                               2
```

```
                boda, a za svaki daljnji kat još po 1 bod
```

```
47.             Vlažnost stana
```

```
        47.1.   potpuno vlažan stan                                             5
```

```
        47.2.   djelomično vlažan stan                                          3
```

```
48.             Za materijal i konstrukciju zgrade pod
```

```
                rednim brojem 1. do 6. čija visina soba
```

```
                od poda do stropa iznosi manje od
```

```
                2,40 m umanjuje se:
```

```
        48.1.   pod rednim brojem 1. i 2.1.                                     3
```

```
        48.2.   pod rednim brojem 2.2., 3.1., 3.2. i 4.                         2
```

```
        48.3.   pod rednim brojem 5. i 6.                                       1
```

```
49.             Starost stambene zgrade
```

```
                Broj bodova utvrđen za elemente,
```

```
                materijal i konstrukciju zgrade pod
```

```
                red. br. 1. do 6. ove tablice umanjuje se
```

```
                po isteku amortizacijskog roka zgrade
```

```
                za svakih navršenih 10 godina, ali
```

```
                najviše do 50% bodova koji se odnose
```

```
                na materijal i konstrukciju zgrade                              2
```

```
if !supportEmptyParas endif
```

```
if !supportEmptyParas endif
```

**OBJAŠNJENJE**

**za primjenu Tablice elemenata bodovanje stana**

I. MATERIJAL I KONSTRUKCIJA ZGRADE

1. Zgradama građenim od armirano betonskih skeletnih konstrukcija, betona
ili zidanim zgradama s okomitim serklažom odnosno armaturom u zidu i masivnom
međukatnom konstrukcijom smatraju se zgrade čiju konstrukciju čini armirano
betonski kostur uključujući i pojedinačno industrijski izgrađene dijelove
(međukatna konstrukcija stubišta i slično), neovisno o upotrijebljenom
materijalu za ispunu kao i načinu izvedbe toplinske izolacije.

2. Zgradama sa zidovima od opeke, betona, betonskih blokova, kamena i
drugoga sličnog materijala bez okomitih serklaža smatraju se zgrade građene od
tvrdog materijala s vapnenim, produžnim ili cementnim vezivom, uobičajene
izvedbe i kakvoće.

2.1. Masivnom međukatnom konstrukcijom smatraju se konstrukcije od
armiranoga betona, gotovih betonskih elemenata s uloškom od opeke i sličnoga
materijala ili bez njega, zasvođena konstrukcija od opeke, kamena i slično kao
i međukatna konstrukcija koja ima nosače od profiliranog željeza.

2.2. Drvenom međukatnom konstrukcijom smatraju se konstrukcije od svih
vrsta drvenih grednika kao i drugih vrsta nosača izrađenih od drveta.

3. Montažnom zgradom čiji je najveći broj elemenata građen industrijski i
ugrađen u objekt smatraju se sve vrste zgrada lake, srednje i teške ugradbe
čiji su konstrukcijski dijelovi (osim temelja) izgrađeni industrijski i
ugrađeni u objekt.

3.1. Montažnim zgradama od armiranoga betona smatraju se zgrade čiji su
konstrukcijski dijelovi izvedeni od industrijski građenih armirano betonskih
montažnih elemenata (srednja i teška ugradba) i ugrađeni u zgradu.

3.2. Montažnim zgradama od drveta i na drvnoj osnovi i u miješanoj
konstrukciji, smatraju se zgrade čiji su konstrukcijski dijelovi izgrađeni od
industrijski izgrađenih elemenata na drvnoj osnovi ili drugih laganih
materijala, ugrađenih u zgradu (laka montaža).

4. Zgradama od mješovitih materijala ili zgradama od opeke debljine zida
manje od 25 cm bez dodatne toplinske izolacije s drvenom međukatnom
konstrukcijom smatraju se zgrade čiji su konstrukcijski dijelovi građeni
kombinirano od tvrdog materijala (opeka, kamen, blokovi i slično), drveta ili
kojeg drugoga materijala.

5. Zgrade od opeke ili kamena zidane blatom s pregradama od drveta ili
nepečena opeka i drvenom međukatnom konstrukcijom smatraju se zgradama slabije
kakvoće čiji su konstrukcijski dijelovi građeni od tvrdih materijala u suhozidu
ili s blatom odnosno kombinirano s drvetom ili drugim materijalom.

6. Zgradama od nepečene opeke, barakama, straćarama i slično smatraju se
zgrade od pletera, naboja, privremene improvizirane zgrade male trajnosti.

7. Kod kosih stropova uzima se u obzir srednja visina sobe, a kod zasvođenih
stropova uzima se u obzir visina sobe mjerena od poda do oslonca svoda i dodaje
se pola visine svoda.

II. STOLARIJA

8. Dvostrukim i krilo na krilo prozorima i balkonskim vratima izrađenim od
hrastovoga drveta, kovina ili plastičnih masa smatraju se neličeni prozori i
vrata od hrastovoga drveta, aluminijskih ili plastičnih profila.

8.1. Ostakljeni staklom odnosno trostruko ostakljeni običnim staklom.

8.2. Dvostruko ostakljeni običnim prozorskim staklom.

9. Dvostrukim i krilo na krilo prozorima i balkonskim vratima od mekanoga
drveta izrađenim prema normi smatraju se ličeni prozori i vrata.

9.1. Ostakljeni izo-staklom odnosno trostruko ostakljeni običnim
prozorskim staklom.

9.2. Dvostruko ostakljeni običnim prozorskim staklom.

10. Jednostrukim prozorima izrađenim od hrastovoga drveta ili kovine,
smatraju se neličeni prozori od hrastovoga drveta ili aluminijskoga profila.

10.1. Ostakljeni izo-staklom ili drugim staklom, odnosno dvostruko
ostakljeni običnim prozorskim staklom.

10.2. Jednostruko ostakljeni običnim prozorskim staklom.

11. Jednostrukim prozorima izrađenim prema normi od mekanoga drveta, smatraju
se ličeni prozori.

11.1. Specijalno ostakljeni termopan, izopan ili drugim sličnim staklom
odnosno dvostruko ostakljeni običnim prozorskim staklom.

11.2. Jednostruko ostakljeni običnim prozorskim staklom.

12. Vratima u stanu smatraju se ulazna vrata stana i sve vrste vrata unutar
stana.

12.1. Glatkim furniranim ili profiliranim vratima smatraju se sve vrste
furniranih neličenih vrata neovisno o vrsti furnira kao i ličena vrata izrađena
od profiliranih uklada i ispuna.

12.2. Glatkim ličenim i ostakljenim vratima smatraju se sve vrste
glatkih vrata neovisno o vrsti materijala kao i načinu ostakljenja.

12.3. Uklađenim vratima u jednostavne izvedbe smatraju se ličena vrata
s ukladom od šperploče ili lesonita.

13. Zaštitom prozora i stana od vanjskih utjecaja smatraju se sve vrste
izvedenih zaštita neovisno o stupnju zaštite i načinu ugradbe.

13.1. Eslingerske rebrenice (drvene ili plastične) grilje, kapci i
drugi slični uređaji smatraju se uređajima koji su postavljeni s vanjske strane
prozora.

13.2. Platnene, venecijanske ili druge slične rebrenice smatraju se
rebrenicama postavljenim između prozora ili s rubne strane prozora.

Ako se u jednom stanu nalazi više vrsta prozora i balkonskih vrata, vrata u
stanu, odnosno više vrste zaštite prozora i stana od vanjskih utjecaja broj
bodova tih elemenata utvrđuje se prema rednom broju elementa čija je površina
pretežno zastupljena.

III. INSTALACIJE

14. Vodovodnom instalacijom smatra se instalacija za opskrbu vodom
priključena na vodovodnu mrežu. Vodovodnom mrežom smatra se opskrba vodom iz
regionalnog, gradskog ili lokalnog vodovoda ili hidrofora.

14.1. Vodovodnom instalacijom u stanu s više izljevnih mjesta smatra se
instalacija u stanu s najmanje dva izljevna mjesta neovisno o tome u kojim se
prostorijama stana ta izljevna mjesta nalaze.

14.2. Vodovodnom instalacijom u stanu s jednim izljevnim mjestom smatra
se instalacija u stanu s jednim izljevnim mjestom, neovisno o tome u kojim se
prostorijama stana to izljevno mjesto nalazi.

14.3. Vodovodnom instalacijom u zajedničkom hodniku zgrade smatra se
instalacija s jednim ili više izljevnih mjesta u zajedničkom hodniku.

15. Odvodnom instalacijom smatra se instalacija za odvod otpadnih voda od
sanitarnih uređaja u stanu s priključkom na kanalizacijsku mrežu odnosno
septičku jamu.

15.1. Odvodnom instalacijom u stanu s priključkom na kanalizacijsku
mrežu smatra se instalacija za odvod otpadnih voda od sanitarnih uređaja u
stanu s priključkom na kanalizacijsku mrežu.

15.2. Odvodnom instalacijom u stanu s priključkom na septičku jamu smatra se
instalacija za odvod otpadnih voda od sanitarnih uređaja u stanu s priključkom
na septičku jamu.

15.3. Odvodnom instalacijom u zajedničkom hodniku zgrade s priključkom
na kanalizacijsku mrežu ili septičku jamu smatra se instalacija za odvod
otpadnih voda od sanitarnih uređaja u hodniku zgrade s priključkom na
kanalizacijsku mrežu ili septičku jamu.

16. Elektroinstalacijom u stanu smatraju se sve vrste instalacija za
korištenje električnom energijom.

16.1. Elektroinstalacijom za višefaznu struju smatra se instalacija
koja omogućava uporabu trofazne struje (380 V).

16.2. Elektroinstalacijom za monofaznu struju smatra se instalacija
koja omogućava uporabu monofazne struje (220 V).

17. Gromobranskom instalacijom smatraju se sve vrste gromobranskih
instalacija zgrade neovisno o načinu izvedbe.

18. Plinskom instalacijom u stanu smatra se instalacija koja omogućava
uporabu plina na jednom ili više mjesta u stanu.

19. Telefonskom instalacijom u stanu smatra se izvedena instalacija u stanu.

20. Zajedničkom TV antenom smatra se jedinstveni uređaj za prijam TV
programa za zgradu ili skupinu zgrada odnosno naselje s instalacijom u zgradi i
u stanu.

20.1. Zajedničkom TV antenom za kabelsku televiziju smatra se
jedinstveni uređaj s instalacijom u zgradi i stanu za prijam TV programa za
skupinu zgrada odnosno naselje.

20.2. Zajednička TV antena za TV program smatra se jedinstveni uređaj s
instalacijom u zgradi i stanu za prijam TV programa za zgradu.

21. Govornim uređajem u zgradi smatra se instalacija i uređaj koji omogućava
govorni kontakt između stana i ulaza u zgradu.

22. Agregatom za rasvjetu smatraju se sve vrste agregata za rasvjetu
neovisno o vrsti, snazi i kapacitetu agregata.

23. Instalacijom i uređajem za grijanje i pripremanje tople vode smatraju se
sve vrste instalacija i uređaja za pripremu tople vode, centralno i etažno
grijanje, uključujući i radijatore u stanu, neovisno o izvedbi, izvoru energije
i mediju grijanja.

23.1. Instalacijom centralnoga ili etažnoga grijanja smatra se
instalacija i radijatori u stanu bez obzira na vrstu i sustav izvedbe.

23.2. Kotlovnicom koja ulazi u vrijednosti zgrade smatra se kotlovnica
za jednu ili više zgrada.

23.3. Uređajem za etažno grijanje smatra se svaki uređaj za etažno
grijanje stana bez pripreme tople vode, neovisno o vrsti goriva, kapacitetu i
smještaju u stanu.

23.4. Uređajem za etažno grijanje i pripremu tople vode smatra se
uređaj pod rednim brojem 23.3. kojim se osigurava i priprema tople vode za
stan.

23.5. Centralnom pripremom tople vode smatra se svaki sustav pripreme
tople vode izvan stana u zajedničkoj kotlovnici ili toplani s instalacijom za
dovod tople vode u stan.

Ako se u skupini elemenata pod rednim brojem 23. nalazi element za bodovanje
pod rednim brojem 23.2. i 23.3. odnosno 23.4., boduje se element pod rednim
brojem 23.2.

24. Dizalom u zgradi smatraju se sve vrste osobnih i teretnih dizala bez
obzira na broj i vrstu.

IV. OBRADBA ZIDOVA I PODOVA

25. Zidovi u stanu obloženi keramičkim pločicama u površini većoj od 15 m2
smatraju se zidovima obloženim keramičkim pločicama neovisno o vrsti i kakvoći
pločica.

26. Zidovi u stanu obloženi lamperijom u površini većoj od 10 m2
smatraju se zidovima obloženim lamperijom neovisno o vrsti i kakvoći lamperije.

27. Podovima u sobama smatraju se sve vrste završnih obradba podnih površina
soba u stanu.

27.1. Tom vrstom podova smatra se parket od užlijebljenih hrastovih ili
jasenovih daščica bez obzira na vrstu podloge i način polaganja.

27.2. Tom vrstom podova smatraju se podovi od užlijebljenih bukovih
daščica i lemelirani parket bez obzira na vrstu podloge i način polaganja te
sve vrste toplih obloga od prirodnih i sintetičkih vlakana (komercijalni nazivi:
tapison, sintelon, meraklon i slično).

27.3. Tom vrstom podova smatraju se sve vrste podova od obrađenih
dasaka sa ili bez utora, brodski pod, podovi od prirodnoga kamena, podovi od
plastičnih masa položenih u obliku ploče ili monolitno.

28. Podovima u ostalim prostorijama smatraju se sve vrste završne obradbe
podnih površina u ostalim prostorijama stana: hodniku, kuhinji, kupaonici,
nužniku, spremištu i slično.

28.1. Tom vrstom podova smatraju se podovi od obrađenog prirodnog
kamena i svih vrsta glaziranih keramičkih pločica.

28.2. Tom vrstom podova smatraju se podovi od umjetnoga kamena,
neglaziranih keramičkih pločica, plastičnih masa i slično.

Ako se u jednom stanu nalazi više vrsta podova u sobama ili u ostalim
prostorijama, broj podova tih elemenata utvrđuje se prema rednom broju
elemenata koji ima najveću površinu.

V. OPREMA U STANU

29. Kadom se smatraju sve vrste kada u kupaonici bez obzira na veličinu i
način ugradbe.

29.1. Tom vrstom kada smatraju se ležeće i ugrađene kade odgovarajućih
dimenzija i kakvoće s opločenim vanjskim slobodnim stranama i ležeće kade od
poliestera s tipskim bočnim stranicama.

29.2. Tom vrstom kada smatraju se sve ostale vrste ležećih kada,
sjedeće kade i tuš kade.

30. WC-om smatraju se sve vrste WC školjki sa sustavom za ispiranje tekućom
vodom.

31. Tim sanitarnim uređajem smatra se odgovarajući sanitarni uređaj bez
obzira na vrstu i kakvoću.

32. Električnim bojlerom smatra se bojler kapaciteta 50 i više litara;
električnim ili plinskim protočnim bojlerom, smatra se bojler kapaciteta 10 i
više litara vode u minuti.

33. Pećima za zagrijavanje stana smatraju se kalijeve, plinske, trajnožareće
i termoakumulacijske peći.

33.1. Kalijevim pećima smatraju se sve vrste stabilnih i pokretnih
kalijevih peći s priključkom na dimnjak neovisno o vrsti goriva.

33.2. Plinskim pećima smatraju se peći s priključkom na plinsku
instalaciju i dimnjak.

Trajnožarećim pećima smatraju se peći na kruta goriva i s priključkom na
dimnjak.

Termoakumulacijskim pećima smatraju se peći na električnu energiju.

Ako u stanu ima više vrsta peći za zagrijavanje stana, boduje se samo jedna
vrsta i to ona kojoj prema rednom broju elementa pripada veći broj bodova.

Ako je bodovan bilo koji od elemenata pod red. br. 23.1., 23.2., 23.3. i
23.4., ne boduje se element pod rednim brojem 33.

34. Ugrađenim ormarima smatraju se ormari u hodniku, predsoblju i sobama
stana ako im je zbroj površina vidljivoga dijela vrata veći od 6 m2 bez obzira
na vrstu materijala od kojeg su izrađeni.

Za skupinu elemenata opreme u stanu, osim za element pod rednim brojem 34.,
uzima se broj bodova za određeni element prema odgovarajućem rednom broju
neovisno o broju tog elementa.

VI. PROSTORIJE ZA ZAJEDNIČKU UPORABU

35.-40. Prostorijama za zajedničku uporabu pod rednim brojem 35, 36, 37, 38,
39 i 40. smatraju se prostorije namijenjene za zajedničku uporabu prema
odgovarajućem elementu ako se nalaze u zgradi ili izvan zgrade, a pripadaju
zgradi.

VII. POLOŽAJ STANA U ZGRADI I OSTALE
POGODNOSTI

41. Položaj stana u zgradi obuhvaća:

41.1. Stan na I. katu

41.2. Stan na II. i III. katu

41.3. Stan od IV. do VIII. kata u zgradi s dizalom

42. Stambenom zgradom s manjim brojem stanova smatra se:

42.1. Stambena zgrada obiteljskoga tipa s jednim stanom.

42.2. Stambena zgrada obiteljskoga tipa s dva stana ili zgrada u nizu.

43. Stambenom zgradom s pročeljem od obrađenoga kamena ili kamenih ploča
smatra se zgrada u kojoj je pretežni dio glavnog - uličnog pročelja izveden od
obrađenoga kamena ili kamenih ploča.

44. Stambenim zgradama s posebno obrađenim stubištem i ulazom u zgradu
smatraju se zgrade u kojima su zidovi ulaznog prostora u zgradu odnosno
stubište zgrade obloženi kamenim pločama ili keramičkim pločicama u visini
većoj od 30 cm.

44.1. Opločenjem zidova ulaznoga prostora u zgradu i zidova stubišta
smatra se opločenje kamenim pločama ili keramičkim pločicama u visini većoj od
30 cm.

44.2. Opločenjem zidova ulaznoga prostora u zgradu ili zidova stubišta
zgrade smatra se opločenje kamenim pločama ili keramičkim pločicama u visini
većoj od 30 cm.

45. Podrumom, drvarnicom, spremištem i slično smatraju se prostori odnosno
prostorije koje pripadaju stanu bez obzira na veličinu, smještaj, materijal
izradbe i drugo.

VIII. ELEMENTI ZA KOJE SE UMANJUJU
BODOVI

46. Položajem stana u zgradi smatra se:

46.1. Stan u podrumu ako je pod jedan ili više metara ispod razine
okolnoga terena.

46.2 Stan u suterenu ako je pod do jedan metar ispod razine okolnoga
terena.

46.3. Stan u razizemlju ako je pod do jedan metar iznad razine okolnoga
terena.

Stan u potkrovlju ako je strop ili dio stropa u sobama stana kos i ako
visina stropa sobe u najnižem dijelu stana iznosi manje od 2,40 metara.

Ako se podrumski, suterenski odnosno stan u razizemlju nalazi na kosom
terenu, odnos visine poda i okolnoga terena računa se kao srednja vrijednost.

47. Pod vlažnim stanom smatra se:

47.1. Potpuno vlažan stan u kome su zidovi u svim sobama pretežno i
trajno vlažni zbog različitih utjecaja koje nije uzrokovao korisnik stana.

47.2. Djelomično vlažan stan u kome su zidovi u pojedinim sobama trajno
vlažni zbog različitih utjecaja koje nije uzrokovao korisnik stana.

48. Ako su u sobama kosi stropovi, uzima se srednja visina sobe, a ako su u
sobama zasvođeni stropovi, visini sobe izmjerenoj od poda do oslonca svoda
dodaje se pola visine svoda.

![](dodatni/368408.gif)
![](dodatni/368409.gif)
![](dodatni/368410.gif)

Uredba, NN 40/1997-562
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)